Si Palui: Tajapai 2x
DASAR kalakuan kakanakan wayah ne, kaya kada baik haja pang diungkai. Tapi, parlu jua tahu buhan atasan kapala sakulah
DASAR kalakuan kakanakan wayah ne, kaya kada baik haja pang diungkai. Tapi, parlu jua tahu buhan atasan kapala sakulah nang ada di kabupaten/kota karana beliau nitu tamasuk pihak pamarintah nang batanggungjawab terhadap akhlak kakanakan di sakulahan.
”Napa Lui jadi taungut, tunjangan sertifikasi cair haja kalu bulan Januari tadi?” rawa kapala sakulah ka Palui.
“Banjir Pak ai, kada cair lagi, urang hanyar manukar sapida mutur Nmax?” sahut Garbus paman sakulahan.
“Masih bujang Lui lah, sapida mutur ikam, balum saribu kilometer lagi, masih inrayun ujar urang bahari, kada bulih dibuati badua lagi,” kepsek lihum.
“Ini Pak ai jadi ulun taungut ada murid kita lalakian bajajapaian wan murid binian, jadi kita panggilkah?” ujar Palui.
“Lakasi panggil, nyaman tahu kesahnya,” tagas kepsek.
Dipanggil batiga murid, lakian badua binian saikung. Tukacil, Utuh Putih wan Aluh Sintal.
”Ne buhannya Pak, batiga bajajapaian,” ujar Palui di ruangan kepsek.
“Umai-umai aku kada parnah manamui murid kaya buhan ikam ne? Apa masalahnya jadi sampai bajajapaian, handak babinikah Tukacil wan Utuh Putih buhan ikam,” kepsek baucap habang muha sidin.
“Kami bagaya Pak ai, babukahan, Aluh Sintal tamandak bukah, ulun kacak gunungnya sakali, limbah nitu ulun kacak nang kadua badiam haja inya,” ucap Tukacil.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn